# Amantinusok

### A Wikipédiából, a szabad lexikonból.

| Ókorportál

Amantinusok, ókori pannoniai néptörzs, amely a Dráva és a Száva közt lakott. A pannoniai lázadás alkalmával Tiberius 8-ban végleg legyőzte őket. Idősebb Plinius később kétszer említi őket, előbb minden közelebbi meghatározás nélkül mint Pannonia egyik törzsét, májd azt jegyzi meg, hogy ott, ahol a Bacuntius folyó (a mai Bosut) Sirmiumnál (a valóságban mintegy 15 km.-el nyugatabbra) a Szávába ömlik, van a sirmiumbeliek és amantinusok városa. Egy amantinus nevét őrzi egy sírfelirat is, amely Putincén került elő, s amely szintén azt bizonyítja, hogy a törzs Sirmium körül élt. Ezeknek az adatoknak ellentmond Ptolemaiosz Klaudiosz feljegyzése, aki szerint az amantinusok Alsó-Pannonia északi részén, az eraviszkuszoktól nyugatra laktak.

## [szerkesztés] Források

- Pecz Vilmos: Ókori lexikon, I–IV. kötet. Budapest, Franklin Társulat, 1904.

A lap eredeti címe "http://hu.wikipedia.org../../../a/m/a/Amantinusok.html"

Kategória: Ókori népek

##### Views

- Szócikk
- Vitalap
- Aktuális változat

##### Keresés